“เมย์แบงก์ฯ” แนะสอย SONIC อัพกำไรขึ้น 72% สะท้อนผลงานดีเกินคาด
“เมย์แบงก์ฯ” แนะสอย SONIC อัพกำไรขึ้น 72% สะท้อนผลงานดีเกินคาด
3 มี.ค. 2564

บริษัทหลักทรัพย์ เมย์แบงก์ กิมเอ็ง ระบุในบทวิเคราะห์ ประเมินเกี่ยวกับหุ้นบริษัท โซนิค อินเตอร์เฟรท จำกัด (มหาชน) หรือ SONIC โดยกำหนดคำแนะนำ “ซื้อ” ราคาเป้าหมาย 3.15 บาท/หุ้น พร้อมปรับประมาณการกำไรปี 2564-65 ขึ้น 38%-72% สะท้อนกำไรที่ยอดเยี่ยม ดีกว่าคาด และทำสถิติใหม่ ทั้งงวดปี 2563 และไตรมาส 4/63
นอกจากนั้น ธุรกิจใหม่ ปล่อยสินเชื่อรถหัวลาก ที่ได้เพียรทดลองในปี 2563 ก็เริ่มออกดอกผลที่รวดเร็วกว่าคาด จนบริษัทเลือกใช้การออก warrant มาช่วยสนับสนุนเงินทุนเพื่อขยายพอร์ตสินเชื่อนี้แทนเงินทุนหมุนเวียน (working capital) หลัก ซึ่งต้องนำกลับไปใช้ทำธุรกิจ Logistic ปัจจุบัน ซึ่งเมื่อรวม dilution effect ในปีแรกแล้ว
ทั้งนี้ SONIC รายงานกำไรสุทธิเป็นสถิติใหม่ของบริษัทที่ 60 ล้านบาท ขยายตัว +24.3% จากปีก่อน สูงกว่าคาด 9% เนื่องจากไตรมาส 4/63 หน่วยธุรกิจขนส่งทางทะเลทำได้ดีอย่างมาก รายได้ขนส่งทางทะเลพุ่ง +76.5% จากไตรมาสก่อน +80.8% จากปีก่อน แตะ 326 ล้านบาท จากการฟื้นตัวของภาคส่งออกไทย ดันให้กำไรไตรมาส 4/63 แตะ 28 ล้านบาท +145.6% จากไตรมาสก่อน +90.9% จากปีก่อน เป็นสถิติใหม่ และดีกว่าคาดของเรา 55% อีกด้วย ซึ่งแม้อัตรากำไรขั้นต้นจะลดลง 220bps จากไตรมาส 3/63 เป็น 18.9% มองว่ารับได้ เนื่องจากภาวะขาดแคลนตู้สินค้าทำให้ต้องมีการแย่งพื้นที่ (space) ในราคาสูงขึ้น แต่ด้วยการกำหนดราคาแบบ cost plus ทำให้  SONIC  ยังรักษาอัตรากำไรในระดับน่าพอใจ และได้ปริมาณขนส่ง (volume) เพิ่มกว่า +16% จากปีก่อนอีกด้วย
ทั้งนี้ ปรับประมาณการกำไรปี 2564-65 ขึ้น 38% และ 72% เป็น 93-129 ล้านบาท เติบโต +54.7% จากปีก่อน และ +39.2% จากปีก่อน ตามลำดับ ผลักดันจาก (1) ฐานจากกำไรที่ยอดเยี่ยมในไตรมาส 4/63 และแนวโน้มปี 2564 ที่ภาคส่งออกของไทยยังได้ประโยชน์จากการฟื้นตัวของเศรษฐกิจคู่ค้า คาด volume รวม +15% จากปีก่อน vs เป้าบริษัท +20% จากปีก่อน (2) ปรับสมมติฐานธุรกิจปล่อยสินเชื่อหัวรถลาก จากยอดสะสมปีนี้ 30 คัน เป็น 50 คัน หลังผู้บริหารเผยว่า ได้ทยอยส่งมอบไปแล้ว 8 คันในเดือน ก.พ. และจะครบ 40 คัน ในกลางปีนี้ ก่อนจะจบที่ 50 คันภายในปี 2563 ประเมินเป็นพอร์ตสินเชื่อสะสม 188 ล้านบาท ซึ่งเร็วกว่าสมมติฐานเดิมของฝ่ายวิจัย 60%
อย่างไรก็ตาม จากความสำเร็จของธุรกิจปล่อยสินเชื่อรถหัวลากที่เร็วกว่าคาดนี้ บริษัทจึงตัดสินใจจัดหาแหล่งเงินทุนแบบไม่มีดอกเบี้ย โดยการจัดสรร Warrant อายุ 2 ปี ฟรี ให้แก่ผู้ถือหุ้นเดิม 2c : 1w โดยมีอัตราส่วนแปลงสภาพ 1 : 1 ที่ราคา 1.00 บาท แปลงได้ 4 ครั้ง ครั้งแรกในเดือน ต.ค. 2564 ดังนั้นเมื่อรวมผลของ dilution effect ? ส่วนในปีนี้เข้าไป และใช้ P/E เป้าหมายตามเดิม 19.1 เท่า จะได้ราคาเหมาะสมใหม่ 3.15 บาท/ หุ้น